laion/Wikipedia-Exotic huggingface dataset:
סמלטים

סמלטים (שם מדעי: Osmeridae) היא משפחה של מקריני סנפיר החיים באוקיינוסים השקט והאטלנטי. הם קיבלו את שמם על שם ריחם החזק. הם קרובי משפחה רחוקים של דגי הסלמון אך מזכירים אותם במראה. אורכם יכול להגיע מ-20 ס"מ ל-70 ס"מ. הם שקופים עם גוון ירקרק ובעלי מספר סנפירים זקופים. כמו הסלמוניים הם חיים בים אך נודדים לנהרות ומים מתוקים או לחופים כדי להתרבות, כולם למעט המין Hypomesus pretiosus. דגים אלה מתקהלים בלהקות גדולות המחפשות פלנקטון במים ומזינות טורפים ימיים רבים, ביניהם כרישים, כלבי ים, דגי בקלה, עופות ים רבות ולווייתנים. כמו כן הם דגי מאכל חשובים. משפחה סמלטים (Osmeridae) סוג ומין יחיד Allosmerus elongatus סוג Hypomesus סוג ומין יחיד טרוטנית (Mallotus villosus) סוג Osmerus סוג Spirinchus סוג ומין יחיד Thaleichthys pacificus מדיה וקבצים בנושא סמלטים בוויקישיתוף סמלטים, באתר ITIS (באנגלית) סמלטים, באתר NCBI (באנגלית) סמלטים, באתר Animal Diversity Web (באנגלית) סמלטים, באתר האנציקלופדיה של החיים (באנגלית) סמלטים, באתר GBIF (באנגלית) סמלטים, באתר אנציקלופדיה בריטניקה (באנגלית)
נחמיה להב

נחמיה להב (נולד ב-24 בספטמבר 1944) היה ראש עיריית חדרה החמישי בין השנים 1989–1998. נחמיה להב נולד בשם נחמיה אחרק, בשכונת יצחק שבחדרה, למשפחה מעולי תימן. הוא עורך-דין במקצועו. בשנת 1989 נבחר לשמש כראש עיריית חדרה כנציג הליכוד, וגבר בסיבוב השני על ראש העיר המכהן יחיאל כהנא. בבחירות שהתקיימו ב-1993 נבחר בשנית, לאחר שניצח בסיבוב השני את נציג מפלגת העבודה אלכס פארן ברוב של 380 קולות, כאשר למועצת העיר נבחרו שישה מחברי מפלגתו, הליכוד. בבחירות שהתקיימו ב-1998 הפסיד להב לישראל סדן. בתקופתו כהונתו גדלה העיר במספר תושביה, וקלטה עולים רבים ממדינות ברית המועצות לשעבר וכן מאתיופיה. שכונות בעיר הורחבו, נפתחו חטיבות הביניים בעיר, וצוינה שנת המאה של העיר. בשנת 2004 החליט שר הפנים אברהם פורז להטיל על להב חיוב אישי ולחייבו להחזיר לקופת העירייה כ-35,000 ש"ח, בגין פרסומים פוליטיים אישיים אסורים שבוצעו בתקופת כהונתו. בשנת 2016 קיבל את אות יקיר העיר חדרה מטעם העירייה. תוצאות הבחירות לראשות עיריית חדרה, באתר ילקוט הפרסומים, 30 במרץ 1989 תוצאות הבחירות, באתר ילקוט הפרסומים, 29 בנובמבר 1993 ספיר פרץ, ‏ראש עיריית חדרה לשעבר, נחמיה להב, ישלם לעירייה 35,725 שקל בגין עלות פרסומים פוליטיים אסורים, באתר גלובס, 7 בדצמבר 2004 רעי קציר, חדרה: הוכרזו יקירי העיר לקראת חגיגות 125 שנה, באתר מגזין המושבות, 3 בינואר 2016
בקליים

בקליים (שם מדעי: Merlucciidae) היא משפחה של דגי גרם מסדרת הבקלאים. דגים אלה מצויים במי האוקיינוס השקט והאוקיינוס האטלנטי בעומק של מעל 50 מטר. הם חיים מהאזור הטרופי ועד למים תת-אנטארקטיים או תת-ארקטיים. אורכם יכול להגיע ל-1.55 מטר והם בעלי סנפירים קטנים המותאמים לחיי קרקעית וראשים גדולים. הלסתות גדולות ומופנות קדימה והם מחכים לטרף על מדפי היבשות. הם ניזונים מדגים שונים (בעיקר מסדרת הפנסאים). אלו דגי מאכל חשובים והם נידוגים בכמויות באזורים מסוימים, כשהם ידועים בשם העממי מרלוזה. באזור אמריקה הצפונית הם מאוד נדירים עקב הדיג המופרז. סוג ומין יחיד Lyconodes argenteus Lyconus Macruronus Merluccius סוג ומין יחיד Steindachneria argentea מדיה וקבצים בנושא בקליים בוויקישיתוף בקליים, באתר אנציקלופדיה בריטניקה (באנגלית) בקליים, באתר ITIS (באנגלית) בקליים, באתר NCBI (באנגלית) בקליים, באתר Animal Diversity Web (באנגלית) בקליים, באתר האנציקלופדיה של החיים (באנגלית) בקליים, באתר GBIF (באנגלית)
בקלה אטלנטית

בקלה אטלנטית או שיבוט אטלנטי (שם מדעי: Gadus morhua) הוא מין של דג הבקלה ממשפחת השיבוטיים המצוי ברחבי צפון האוקיינוס האטלנטי ובאזור שסביב חופי גרינלנד והים הבלטי. אורכו של הבקלה הגדול ביותר הגיע ל-1.8 מטר ומשקלו ל-96 ק"ג ואולם האורך הממוצע הוא 61 ס"מ משקלו 40 ק"ג. אין הבדלים גדולים בין שני הזוויגים. זו דג בעל שפתיים גדולות, סנפירים גבוהים וזנב מוארך. הוא יכול לחיות 25 שנה בטבע. הבקלה הוא דג טורף הנצמד לאזורי החופים וחי בקרבה לקרקעית (בעומק 99–262 מ') בלהקות. הוא טורף-על באזור הים הבלטי וניזון משאר היצורים הקטנים יותר, לרבות מבקלות אחרות שמסתתרים בקרקעית כדי לא להיטרף. כמו כן הוא צד סרדינים, לובסטרים כמו הלובסטר האמריקני (Homarus americanus) הענקי, חסילונים וסרטנים. מחקרי דגימות גילו שהבקלות הצעירות ניזונות בעיקר מסרטנים, אך הגדולים ניזונים בעיקר מדגים שרבים מהם הם דגי מסחר חשובים כמו המקרל, ההרינג, הסול ומינים אחרים ממשפחת השיבוטיים. לבקלה מעט טורפים טבעיים הכוללים דגים טורפים אחרים, כרישים, כלבי ים ולווייתנים. כמו כן הוא דג מאכל חשוב. מדיה וקבצים בנושא בקלה אטלנטית בוויקישיתוף בקלה אטלנטית, באתר ITIS (באנגלית) בקלה אטלנטית, באתר NCBI (באנגלית) בקלה אטלנטית, באתר Animal Diversity Web (באנגלית) בקלה אטלנטית, באתר האנציקלופדיה של החיים (באנגלית) בקלה אטלנטית, באתר FishBase (באנגלית) בקלה אטלנטית, באתר GBIF (באנגלית) בקלה אטלנטית, באתר אנציקלופדיה בריטניקה (באנגלית) בקלה אטלנטית באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
ענת קורול-גורדון

ענת קורול-גורדון (נולדה בחיפה ב-30 בינואר 1994) היא עיתונאית, קריינית, מגישה ואשת רדיו וטלוויזיה ישראלית. עובדת ככותבת ומגישה בדיגיטל של תאגיד השידור הישראלי. ב-2012, התגייסה לגלי צה"ל שם שימשה כקריינית ומגישה. הגישה את רצועת הבוקר "בוקר טוב צה"ל", את הפינה היומית "דקה ישראלית" וכן תוכניות מוזיקה ותוכן בגל"צ וגלגלצ ("בהצבעה בלבד", "מה הסיפור"). במהלך שירותה יצרה תוכניות רדיו דוקומנטריות, הבולטת בהם - "רדיו רחוב". התוכנית, אשר הביאה בכל פרק את סיפורם של אנשים מרחובות שונים בארץ, נמשכה כשלוש עונות וזיכתה אותה ב'פרס מפקד גלי צה"ל' לשנת 2014. ב-2015 השתתפה בתחרות הפיץ' של הרדיו הבין תחומי, עם רעיון לפודקאסט מקורי המתרחש כולו בנסיעות אוטובוס. במהלך שירותה בגלי צה"ל, הגישה פינה קבועה בתוכנית הטלוויזיה "נקודה IL" בערוץ 10 לשעבר. עם שחרורה מצה"ל, החליפה את המגישה אפרת רייטן. ב-2015 קריינה את דמותה של חברתו לשעבר של אורי (איתי טיראן), בסרט "היורד למעלה" של היוצר אלעד קידן, אשר הוקרן בפסטיבל הסרטים בקאן. בנוסף, השתתפה בפרויקטי רדיו דוקומנטרי והייתה שותפה למיזם "סיפור משפחתי" מבית היוצר של רן לוי. כמו כן, עסקה בעריכת ערבי הרצאות והנחיית טקסים ואירועים. ב-2016 החלה לשמש ככתבת ומגישה במחלקת החדשות של תאגיד השידור הישראלי "כאן", וכן השתתפה בכתבות של מחלקת הדיגיטל וברדיו. בשנת 2017, הגישה את התוכנית 'חמש מקורי' בכאן 11, לצדו של העיתונאי דרור פויר. ב-2019 התחתנה עם נועם. במרץ 2024 נולדה בתם הראשונה. מדיה וקבצים בנושא ענת קורול-גורדון בוויקישיתוף ענת קורול-גורדון, ברשת החברתית פייסבוק ענת קורול-גורדון, ברשת החברתית אקס (טוויטר) ענת קורול-גורדון, ברשת החברתית אינסטגרם ענת קורול-גורדון, ברשת החברתית LinkedIn ענת קורול-גורדון, במיזם "אישים" לתיעוד היצירה הישראלית ענת קורול גורדון, באתר תאגיד השידור הישראלי איתן לשם, עכבר העיר אונליין, "השנה האחרונה הייתה בעצם מסע היח"צ הכי טוב שיכולנו לקבל, באדיבות הממשלה", באתר הארץ, 23 ביוני 2017 עד כאן: סוף לפינה "60 שניות" בגל"צ גלי צה"ל : בהצבעה בלבד, באתר glz.co.il גלי צה"ל : 'מה הסיפור', באתר glz.co.il גלי צה"ל : רדיו רחוב, באתר glz.co.il GLZradio גלצ (2014-11-26), פרס מפקד גלי צה"ל 2014 - "רדיו רחוב", נבדק ב-2017-05-17 "הפיץ': תחרות פודקאסטים ע"ש דניאל פרל ז"ל | הרדיו הבינתחומי". הרדיו הבינתחומי. 2015-03-24. נבדק ב-2017-05-17. נקודה il - התוכניות המלאות, באתר תוכניות ערוץ 10 צוות ההפקה – סיפור משפחתי, באתר www.familysounds.net (ארכיון) כאן - תאגיד השידור הישראלי (2017-02-14), הגעתם רטובים לעבודה ? ענת קורול תוהה מי המציא את המטריה, נבדק ב-2017-05-17 כאן - תאגיד השידור הישראלי (2017-02-19), כאן מבררים, מדוע מסעדות רבות מתעקשות לחלק לנו לחם בתחילת הארוחה?, נבדק ב-2017-05-17 "הקברים של גיורא". כאן-תאגיד השידור הישראלי. נבדק ב-2017-05-17. בועז כהן, ענת קורול שוברת את הסטטיסטיקה, באתר כלבו – חיפה והצפון, 15 במאי 2017
אליעזר פאפו (ירושלים)

הרב אליעזר פאפו השני (נפטר ו' באייר תרנ"ח, 1898) היה רב בסרייבו ובירושלים במאה ה-19. נולד בסרייבו, בנו של שם טוב פאפו. ייתכן שהוא צאצא של הרב אליעזר פאפו, שאותו הוא מרבה לצטט בספריו. היה מרבני סרייבו ולימד בה תורה. בין תלמידיו היה הרב אברהם רומנו. בשנות ה-80 של המאה ה-19 עלה לארץ ישראל והתיישב בירושלים. הוא חיבר מספר ספרים, מהם בעברית ומהם בלאדינו. בהקדמה לספריו הוא כותב שחיבר את הספרים ל"תיקון נפשו". נפטר בירושלים בשנת 1898. בהקדמה לספריו הוא כותב שלא היו לו בנים זכרים, ועל כך הצטער כל ימיו. כחמש עשרה שנה לאחר מותו, עלה לירושלים תלמידו הרב אברהם רומנו. אליעזר פאפו (ירושלים), באתר "החכם היומי" דמשק אליעזר – בעברית, באתר היברובוקס דמשק אליעזר – בלאדינו, באתר היברובוקס אפי זוטרי – על הלכות פסח, באתר היברובוקס תפילות על החולים כרטיס קבר באתר הר הזיתים
בית הספר למלאכה (כפר חב"ד)

בית הספר למלאכה היה מוסד חינוכי גדול לגילאי תיכון שהיה שייך לחסידי חב"ד ומיועד לילדי עולים, הוא שילב לימודים תורניים ולימודי מלאכה חקלאיים ופעל ביישוב כפר חב"ד (מאז שינה שמו מ'שפריר') בשנים ה'תשט"ו (1955) - ה'תשנ"ו (1996). לבית הספר קיים סניף נוסף בקריית מלאכי הפועל מאז ה'תשל"א (1971). המוסד התפרסם במיוחד בפיגוע הירי שהתרחש בבית הכנסת של המוסד באמצע תפילת ערבית בא' באייר ה'תשט"ז (1956), "הטבח בבית הספר למלאכה", בו נרצחו המדריך שמחה זילברשטרום וחמישה תלמידים. במוסד היו חמש מחלקות: נגריה, מחלקת אלקטרוניקה, מחלקת מכניקה, מחלקת פלסטיקה ומחלקת מכונאות רכב. לאחר הפיגוע הוקמה מחלקה שישית: בית דפוס, והיא נקראה דפוס "יד החמישה" על שם הרוגי הפיגוע. המוסד הוקם בהוראת הרבי מלובביץ', ובשליחותו השתתף הרב שלמה אהרן קזרנובסקי בחנוכת הבית, שעמד בראשות הקרן לתמיכה בבית הספר. את בית הספר ניהלו הרב ישעיהו גופין והרב יוסל בלוי, והוא עמד תחת ישיבת תומכי תמימים המרכזית בישראל בראשות הרב אפרים וולף. המנהל החינוכי היה הרב משה אדרעי. חסות חלקית נטל ארגון הג'וינט. כיום נמצאת במתחם בית הספר 'ישיבת אהלי תמימים', בראשה עומד הרב משה הלל. טקם הנחת אבן פינה למחלקה בבית ספר בהשתתפות הרב הראשי יצחק אייזיק הרצוג, סוף שנות החמישים ראש העיר לוד בביקור בבית הספר למלאכה בשנות השישים בית הספר לדפוס מתחם בית הספר בתצלום מן האוויר, 2023 הטבח בבית הספר למלאכה יסוד בית הספר למלאכה באתר בית משיח, 2016, שניאור ברגר. תורה שיש עמה מלאכה - יין ישן וטוב. סקירה עיתונאית על בית הספר למלאכה באתר "שטורעם", הרב משה מרינובסקי.
גרוניון קליפורני

גרוניון קליפורני (שם מדעי: Leuresthes tenuis) הוא מין דג מסדרת האידרונאים. אורכו של הגרוניון 19 ס"מ והוא בעל קשקשים ירקרקים מלמעלה כסופים מלמטה ובעל זנב מחורץ גדול. הוא נפוץ באוקיינוס השקט לאורך חופי קליפורניה ממפרץ מונטריי לבאחה קליפורניה. הוא מצוי עד לעומק 18 מ' בממוצע. הם ניזונים משטרגליים ומיצורי פלנקטון. הם עצמם נטרפים בידי דגים גדולים. דג זה מיוחד מאוד בכך שהוא מתרבה ביבשה, אחד משני הדגים, יחד עם הטרוטנית, שמתרבה בצורה כזו. הדג מתרבה בחודשים בהם הגאות בעיצומה - בין מרץ לאוגוסט, דגים אלה מקפצים בשיא הגאות לעבר החוף ומטילים ביצים על החוף מחוץ למים והם יכולים לזחול מעט על היבשה בזכות גופם הגמיש ולחפור גומות לביציהם. הביצים יכולות לבקוע תוך שבוע ברגע שמגיע גל מספיק גדול להביאן אל הים. מדיה וקבצים בנושא גרוניון קליפורני בוויקישיתוף גרוניון קליפורני, באתר ITIS (באנגלית) גרוניון קליפורני, באתר NCBI (באנגלית) גרוניון קליפורני, באתר FishBase (באנגלית) גרוניון קליפורני, באתר GBIF (באנגלית) גרוניון קליפורני, באתר אנציקלופדיה בריטניקה (באנגלית) ייתכן שגם הנפוחית Takifugu niphobles וכן קרובו לסוג גרוניון המפרץ (Leuresthes sardina) מתרבים בצורה דומה.
מריה מפרוסיה

מריה מפרוסיה (בגרמנית: Marie von Preußen‏ 15 באוקטובר 1825 – 17 במאי 1889) הייתה אשתו של מקסימיליאן השני, מלך בוואריה. מריה נולדה ב-15 באוקטובר 1825 בברלין, לוילהלם, נסיך פרוסיה, אחיו הצעיר של פרידריך וילהלם השלישי, מלך פרוסיה, ומריה אנה, נסיכת הסן-הומבורג בתם של פרידריך החמישי, רוזן הסן-הומבורג וקרולינה, רוזנת הסן-דרמשטדט. בצעירותה הייתה מריה מועמדת להינשא לארנסט השני, דוכס סקסוניה-קובורג-גותה, אולם לבסוף התחתנה ב-12 באוקטובר 1842 עם מקסימיליאן, נסיך הכתר של בוואריה. מריה הייתה אהובה על האוכלוסייה, הן בפרוסיה האוונגליסטית, והן בבוואריה הקתולית. בשנת 1848 הודח חמיה לודוויג הראשון, מלך בוואריה מכסאו במהלך מהפכות אביב העמים, ובעלה עלה לשלטון במקומו כמקסימיליאן השני, מלך בוואריה. בשנת 1864 מת בעלה מקסימיליאן, ובנה לודוויג השני, מלך בוואריה עלה לשלטון במקומו. ב-18 בדצמבר 1869 הקימה מריה את "אגודת הנשים הבוואריות", שבהמשך הפכה לצלב האדום הבווארי. ב-12 באוקטובר 1874 המירה מריה את דתה לקתולית, ובשנים לאחר מכן התגוררה בטירת הוהנשוואנגאו ליד פיסן. בשנת 1886 מת בנה לודוויג השני, מלך בוואריה, ובנה אוטו, מלך בוואריה עלה לשלטון במקומו, וב-17 במאי 1889 מתה מריה בארמון הוהנשוואנגאו. ב-12 באוקטובר 1842 התחתנה מריה עם מקסימיליאן השני, מלך בוואריה, ממנו נולדו לה שני בנים: לודוויג השני, מלך בוואריה (1845–1886) אוטו, מלך בוואריה (1848–1916) מדיה וקבצים בנושא מריה מפרוסיה בוויקישיתוף מריה מפרוסיה, באתר "Find a Grave" (באנגלית)
BlackArch

בלאק ארץ' (באנגלית: BlackArch, מילולית: קשת שחורה) היא הפצת גנו/לינוקס, נגזרת של Arch, המיועדת לבדיקות חדירה ולזיהוי פלילי דיגיטלי. היא פותחה על ידי איבן טייטלמן (Evan Teitelman) ומאז, מתוחזקת על ידי צוות מפתחים נוסף. הגרסה האחרונה שוחררה ב-16 באוגוסט 2021. ההפצה ניתנת להורדה בגרסת 64 ביט, גרסת תמונה להרצה אוטומטית על מכונה וירטואלית, גרסת ARM ובגרסת לייב הניתנת לשימוש ללא התקנתה על הדיסק הקשיח. ההפצה מגיעה עם 7 סביבות עבודה שונות: Awesone,‏ Openbox,‏ I3-wm,‏ Dwm,‏ Fluxbox,‏ Wmii ו-Spectrwm. המערכת מופצת כשעליה מותקנות מראש מעל ל-1,900 אפליקציות וכלים כגון: סורק הפגיעויות Armitage, סורק יישומי האינטרנט Burp Suite, רחרחן Wireshark, סורק פגיעויות במסדי הנתונים Sqlmap, כלי Metasploit ועוד. כמו כן ניתן להוסיף עוד מגוון רחב של תוכנות וכלים אל ההפצה. בנוסף ניתנת האפשרות להתקין את מגוון הכלים הרחב של המערכת על כל הפצה על בסיס Arch Linux וכמו כן כמובן על Arch Linux עצמו. מדיה וקבצים בנושא BlackArch בוויקישיתוף אתר האינטרנט הרשמי של BlackArch BlackArch, ברשת החברתית אקס (טוויטר) עמוד הפיתוח, באתר GitHub (באנגלית) Download BlackArch, blackarch.org
אדרוניים

אִדְרוֹנִיִּים (שם מדעי: Atherinidae) היא משפחה של מקריני סנפיר מסדרת האידרונאים. משפחה זו כוללת 74 מינים החיים בים וחלקם גם במים מתוקים. הם מתקהלים במים הרדודים וחלקם משמשים כדגי מאכל. הם קרובים מאוד למשפחה Atherinopsidae, אך הם נפוצים בעיקר בעולם הישן בעוד שהאחרונים נפוצים בעיקר בעולם החדש. אורכם של האדרונאים 5-44 ס"מ והם בעלי סנפירים עדינים ומעט קוצניים. הגוף מוארך עם זנב קטן ועיניים גדולות. רוב המינים ניזונים מסינון פלנקטון או יצורים קטנים נוספים. משפחה אדרוניים (Atherinidae) תת-משפחה Atherininae סוג אדרון (Atherina) - בו המין אדרון מגוון ואדרון דק סוג ומין יחיד Atherinason hepsetoides סוג Atherinosoma סוג Kestratherina סוג Leptatherina תת-משפחה Atherinomorinae סוג ומין יחיד Alepidomus evermanni סוג Atherinomorus סוג Atherion סוג Hypoatherina - בו אִדְרוֹן יַם סוּפִי סוג Teramulus תת-משפחה Bleheratherininae סוג ומין יחיד Bleheratherina pierucciae תת-משפחה Craterocephalinae סוג Craterocephalus סוג ומין יחיד Sashatherina giganteus מדיה וקבצים בנושא אדרוניים בוויקישיתוף אדרוניים, באתר ITIS (באנגלית) אדרוניים, באתר NCBI (באנגלית) אדרוניים, באתר Animal Diversity Web (באנגלית) אדרוניים, באתר האנציקלופדיה של החיים (באנגלית) אדרוניים, באתר GBIF (באנגלית) אדרוניים, באתר אנציקלופדיה בריטניקה (באנגלית)
מיכאל שודריך

הרב מיכאל (מרדכי יוסף) שודריך (בפולנית: Michael Schudrich; נולד ב-15 ביוני 1955) הוא רבה הראשי של פולין. נולד לדוריס גולדפרב ולרב דוד שודריך בעיר ניו יורק, סבו היגר לארצות הברית מהכפר בליגרוד שבפולין לפני מלחמת העולם השנייה. הוא בוגר אוניברסיטת סטוני ברוק והשלים תואר שני בהיסטוריה באוניברסיטת קולומביה. הוא נסמך לרבנות בבית המדרש לרבנים באמריקה, המרכז האקדמי והרוחני העליון של הזרם היהודי הקונסרבטיבי, והסמינר להכשרת רבנים שלו. מאוחר יותר חזר וקיבל סמיכה אורתודוקסית מהרב משה דוד טנדלר בישיבה יוניברסיטי. משנת 1983 ועד 1989 כיהן כרב בקהילה היהודית ביפן, ולאחר שהדריך קבוצות יהודיות רבות לסיורים בפולין, התחיל לעבוד ב"קרן רון לאודר" ועבר להתגורר בוורשה בירת פולין בין 1992–1998. בהמשך שימש רב לסירוגין בלודז' ובוורשה, ובדצמבר 2004 נבחר לכהן כרבה הראשי של פולין[דרושה הבהרה]. שודריך הוא חבר בהסתדרות הרבנים דאמריקה ובוועידת רבני אירופה. בתחום הכשרות הוא משתף פעולה עם ה-OU, עם הרבנות הראשית לישראל ועם ועד הרבנים דשיקגו וארגוני כשרות נוספים. ב-3 בנובמבר 2005 קיבל שודריך אזרחות פולנית ומאז הוא מחזיק באזרחות כפולה אמריקנית-פולנית. ב-27 במאי 2006 הוא הותקף במרכז ורשה בידי גבר בן 33[דרוש מקור], התוקף נעצר והודה בתקיפת הרב בחומר דומה לתרסיס פלפל. נמסר כי לתוקף היו בעבר קשרים עם ארגונים אנטישמיים והיסטוריה של בריונות בתחום הכדורגל. ב-10 באפריל 2010 סירב[דרוש מקור] להצטרף לטיסת הבכירים הפולנים, כדי לשמור על קדושת השבת. ההחלטה הצילה את חייו, בהתרסקות מטוס חיל האוויר הפולני ברוסיה נהרגו כל 96 הנוסעים ובהם הנשיא הפולני, לך קצ'ינסקי. בספטמבר 2021 הצהיר שודריך כי "אזורים חופשיים מלהט"ב נוגדים את ההלכה" והוסיף באומרו, "אנחנו תמיד מתלוננים על אנטישמיות, יש לנו אחריות מיוחדת לעמוד עבור מי שסובל מאפליה וגם עבור הקהילה הגאה". מדיה וקבצים בנושא מיכאל שודריך בוויקישיתוף בני מר, הרב הראשי של פולין, מיכאל שודריך, מחפש דרך יהודית חדשה, באתר הארץ, 10 בספטמבר 2010 נבו זיו, "זה טירוף. אני פה 28 שנה, ואף פעם לא הייתה כזאת שנאה", באתר "ידיעות אחרונות", 22 בפברואר 2018 Warsaw's wounds : Poland’s chief rabbi symbolises a remarkable revival in Jewish life באתר האקונומיסט (באנגלית) על אביו ראו: נקרולוג בניו יורק טיימס, מיום 21 בדצמבר 1990. הרב הראשי לפולין: אזורים ללא להט״ב - נגד ההלכה, באתר סרוגים, ‏2021-09-05
האגן האדריאטי

האגן האדריאטי הוא אגן אוקייני מתחת לים האדריאטי. העומק הממוצע בים האדריאטי הוא 252.5 מטר, והעומק המרבי שלו הוא 1,233 מטרים; עם זאת, צפון אגן הים האדריאטי כמעט ולא עובר את עומק 100 מטר. האגן האדריאטי הצפוני, המשתרע בין ונציה לטריאסטה לכיוון קו המחבר בין אנקונה וזאדאר, הוא בעומק של 15 מטר בלבד בקצה הצפוני-מערבי; ומעמיק בהדרגה בכיוון דרום-מזרח. זהו המדף היבשתי הים תיכוני הגדול ביותר, והוא בו-זמנית ים בין-יבשתי ואתר נביעת מים תחתית. אמצע האגן האדריאטי הוא דרומי לקו אנקונה–זאדאר, והוא כולל את בור אמצע האגן האדריאטי שעומקו 270-מטר. בהמשך בצד דרום, קרקעית הים עולה 780 מטרים ויוצרת את מפתן אוטרנטו על גבול הים היוני. האגן האדריאטי הדרומי דומה במובנים רבים לים היוני הצפוני לו, אליו הוא מחובר. מדיה וקבצים בנושא האגן האדריאטי בוויקישיתוף Blake, Gerald Henry; Topalović, Duško; Schofield, Clive H (1996). The maritime boundaries of the Adriatic Sea. IBRU. ISBN 978-1-897643-22-8. נבדק ב-26 בינואר 2012. {{cite book}}: (עזרה) Bombace, Giovanni (1992). "Fisheries of the Adriatic Sea". In Colombo, Giuseppe (ed.). Marine Eutrophication and Population Dynamics: With a Special Section on the Adriatic Sea: 25th European Marine Biology Symposium, Institute of Zoology, University of Ferrara. Olsen&Olsen. ISBN 978-87-85215-19-2. נבדק ב-21 ביוני 2012. {{cite book}}: (עזרה) Cushman-Roisin, Benoit; Gačić, Miroslav; Poulain, Pierre-Marie (2001). Physical oceanography of the Adriatic Sea. Springer. ISBN 978-1-4020-0225-0. נבדק ב-26 בינואר 2012. {{cite book}}: (עזרה) Cushman-Roisin, Gačić & Poulain 2001, p. 122. Bombace 1992, pp. 379–382.
מריה אנה, נסיכת הסן-הומבורג

מריה אנה, נסיכת הסן-הומבורג (בגרמנית: Maria Anna von Hessen-Homburg;‏ 13 באוקטובר 1785 – 14 באפריל 1846), הייתה בתו של פרידריך החמישי, רוזן הסן-הומבורג ואשתו של וילהלם, נסיך פרוסיה. מריה אנה נולדה ב-13 באוקטובר 1785 בבאד הומבורג, לפרידריך החמישי, רוזן הסן-הומבורג, ולקרולינה, רוזנת הסן-דרמשטדט בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן. בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים. מריה אנה תמכה במלחמה נגד נפוליאון, ולאחר תבוסת הצבא הפרוסי בקרב ינה-אאורשטדט, הצטרפה למשפחת המלוכה בבריחתם מברלין מפני נפוליאון. לאחר מותה של לואיזה, מלכת פרוסיה בשנת 1810, הפכה מריה אנה לגברת הראשונה בחצר המלוכה באירועים רשמיים. במרץ 1813 ייסדה מריה אנה את "אגודת הנשים הפטריוטיות", שתמכה במלחמת השחרור מנפוליאון. מריה אנה התכתבה עם ברון פום שטיין, קרל אוגוסט פון הרדנברג (אנ') והאחים אלכסנדר ווילהלם פון הומבולדט, והייתה מכרה של המשורר פרידריך דה לה מוט פוקה. בשנת 1822 התאהבה מריה אנה באנטון, רוזן שטולברג-ורניגרודה, שמאוחר יותר מונה לשר המדינה הפרוסי. כמו כן הייתה מריה אנה פעילה בכלא ברלינר גפנינגניסנסן, והקימה בית יתומים בפאנקוב בברלין. בשנת 1845 ביקרה מריה אנה בפעם האחרונה בבאד הומבורג, וב-14 באפריל 1846 מתה מריה אנה בביתה בברלין, חצי שנה לאחר הולדת נכדה לודוויג, נסיך בוואריה. בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים: אמליה פרדריקה לואיזה קרולינה (1805) אירנה (1806) בן (1809) פרידריך טסילו וילהלם (1811–1813) היינריך וילהלם אדלברט (1811 – 1873) פרידריך וילהלם טסילו (1813–1814) מריה אליזבת קרולינה ויקטוריה (1815 – 1885), התחתנה עם קרל, נסיך הסן פרידריך וילהלם ולדמר (1815–1849) מריה פרדריקה פרנציסקה הדוויג (1825 – 1918), התחתנה עם מקסימיליאן השני, מלך בוואריה מדיה וקבצים בנושא מריה אנה, נסיכת הסן-הומבורג בוויקישיתוף מריה אנה, נסיכת הסן-הומבורג, באתר "Find a Grave" (באנגלית)
פואנקינוס

פואנקינוס הוא שם משפחה יהודי הקיים בקרב יהודי מרוקו. השם הגיע למרוקו כתוצאה מגירוש ספרד ומתועד בספרד בגרסה Follequinos עוד במאה ה14, עם יוסף פוינקיניוס מהעיר אווילה. במאה ה15 השם היה נפוץ גם במחוז אקסטרמדורה בעיר Trujillo (אנ׳). משמעות השם לא ברורה, אך הוצע קשר למילה "פיניקים". האם התכוונתם ל... אברהם פואנקינוס טל – זמר ישראלי. דוד פואנקינוס (אנ') – סופר יהודי צרפתי. סטפן פואנקינוס (צר') – שחקן ובמאי יהודי מצרפת. ראיון עם אברהם טל בעיתון "פי האתון", 16 במאי 2017 2. ^ Trujillo, A Jewish Community in Extramadura on the Eve of the Expulsion; Haim Beinart; 30: 175-176 3. Judios De avila; Leon Tello, Pilar; p.119
קרולינה, נסיכת הסן-דרמשטאדט

קרולינה, נסיכת הסן-דרמשטאדט (בגרמנית: Amalie von Hessen-Darmstadt‏; 2 במרץ 1746 – 18 בספטמבר 1821), הייתה נסיכה גרמנית, ואשתו של פרידריך החמישי, רוזן הסן-הומבורג. קרולינה נולדה ב-2 במרץ 1746 בבוכסווילר שהשתייכה לרוזנות הסן-דרמשטאדט, ללודוויג, נסיך הכתר של הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן. ב-27 בספטמבר 1768 התחתנה קרולינה עם פרידריך החמישי, רוזן הסן-הומבורג, בנישואים פוליטיים לחלוטין, שנועדו לחזק את הקשר בין רוזנות הסן-דרמשטאדט לרוזנות הסן-הומבורג, שהייתה תחת עוצרות של לודוויג השמיני, רוזן הסן-דרמשטאדט. אף על פי שנולדו להם 13 ילדים, בני הזוג חיו כאנשים זרים לחלוטין, והקשר ביניהם היה מאוד רופף. בשנת 1820 מת בעלה פרידריך החמישי, רוזן הסן-הומבורג, וב-18 בספטמבר 1821 מתה קרולינה בבאד הומבורג, והיא בת 75 שנים. ב-27 בספטמבר 1768 התחתנה קרולינה עם פרידריך החמישי, רוזן הסן-הומבורג, ממנו נולדו לה 13 ילדים: פרידריך השישי, רוזן הסן-הומבורג (1769–1829), התחתן עם אליזבת, נסיכת הממלכה המאוחדת לודוויג וילהלם, רוזן הסן-הומבורג (1770–1839), התחתן עם אוגוסטה, נסיכת נסאו-אוזינגן קרולינה, נסיכת הסן-הומבורג (1771–1854), התחתנה עם לודוויג פרידריך השני, נסיך שוורצבורג-רודולשטאדט לואיזה אולריקה, נסיכת הסן-הומבורג (1772–1854), התחתנה עם קרל גינטר, נסיך שוורצבורג-רודולשטאדט אמליה, נסיכת הסן-הומבורג (1774–1846), התחתנה עם פרידריך, נסיך הכתר של אנהלט-דסאו פאול, נסיך הסן-הומבורג (1775–1776) אוגוסטה, נסיכת הסן-הומבורג (1776–1871), התחתנה עם פרידריך לודוויג, נסיך הכתר של מקלנבורג-שוורין ויקטור, נסיך הסן-הומבורג (1778–1780) פיליפ, רוזן הסן-הומבורג (1779–1846), התחתן עם רוזלי אנטוני, רוזנת נאומבורג גוסטב, רוזן הסן-הומבורג (1781–1848), התחתן עם לואיזה, נסיכת אנהלט-דסאו פרדיננד, רוזן הסן-הומבורג (1783–1866) מריה אנה, נסיכת הסן-הומבורג (1785–1846), התחתנה עם וילהלם, נסיך פרוסיה לאופולד, נסיך הסן-הומבורג (1787–1813), נהרג בקרב ליצן מדיה וקבצים בנושא קרולינה, נסיכת הסן-דרמשטאדט בוויקישיתוף קרולינה, נסיכת הסן-דרמשטאדט, באתר "Find a Grave" (באנגלית)
אשקופיים

אשקופיים (שם מדעי: Ambassidae) היא משפחת דגים מסדרת הדקראים המצויים במים מתוקים ובמי הים באסיה ובאיי האוקיינוס השקט והאוקיינוס ההודי. אורכם של האשקופיים עד 25 ס"מ והם בעלי קשקשים כסופים ומעט שקופים. הראש והעיניים גדולות והפה קטן. הגב מעט מתעקל אצל חלקם והסנפיר הגבי גבוה. הם חיים בקרבה לקרקעית וניזונים משיריים. דגים רבים ממשפחה זו הם דגי נוי מבוקשים. משפחה אשקופיים (Ambassidae) סוג Ambassis סוג ומין יחיד Chanda nama סוג ומין יחיד Denariusa australis סוג Gymnochanda סוג ומין יחיד Paradoxodacna piratica סוג Parambassis סוג ומין יחיד Pseudambassis roberti סוג Tetracentrum מדיה וקבצים בנושא אשקופיים בוויקישיתוף אשקופיים, באתר ITIS (באנגלית) אשקופיים, באתר NCBI (באנגלית) אשקופיים, באתר האנציקלופדיה של החיים (באנגלית) אשקופיים, באתר GBIF (באנגלית) אשקופיים, באתר אנציקלופדיה בריטניקה (באנגלית)
אוקטבה (גנו)

אוקטבה (באנגלית: Octave) היא תוכנה המציעה פיתוח בשפת תכנות עילית, המיועדת בעיקר לאנליזה נומרית והיא שייכת לפרויקט גנו. אוקטבה מסייע בפתרון בעיות נומריות ליניאריות ולא-ליניאריות, וביצוע ניסויים וחקר נומרי אחר באמצעות שפה התואמת את MATLAB. ניתן להשתמש בה גם כשפה לעיבוד באצווה. מכיוון שהיא חלק מפרויקט גנו, היא תוכנה חופשית תחת תנאי הרישיון הציבורי הכללי של גנו. אוקטבה היא אחת החלופות החינמיות המרכזיות והפופולריות לתכנת Matlab, אחרות הן FreeMat ו-Scilab‏. Scilab, לעומת זאת, שמה פחות דגש (דו-כיווני) תחבירי לתאימות עם Matlab מאשר אוקטבה. מדיה וקבצים בנושא אוקטבה בוויקישיתוף אתר האינטרנט הרשמי של אוקטבה (באנגלית) אתר האינטרנט הרשמי של אוקטבה (באנגלית) Trappenberg, Thomas (2010). Fundamentals of Computational Neuroscience. Oxford University Press. p. 361. ISBN 978-0-19-956841-3. Muhammad, A; Zalizniak, V (2011). Practical Scientific Computing. Woodhead Publishing. p. 3. ISBN 978-0-85709-226-7. Megrey, Bernard A.; Moksness, Erlend (2008). Computers in Fisheries Research. Springer Science & Business Media. p. 345. ISBN 978-1-4020-8636-6. Kapuno, Raul Raymond (2008). Programming for Chemical Engineers Using C, C++, and Matlab. Jones & Bartlett Publishers. p. 365. ISBN 978-1-934015-09-4. Herman, Russell L. (2013). A Course in Mathematical Methods for Physicists. CRC Press. p. 42. ISBN 978-1-4665-8467-9. Wouwer, Alain Vande; Saucez, Philippe; Vilas, Carlos (2014). Simulation of ODE/PDE Models with Matlab, Octave and Scilab: Scientific and Engineering Applications. Springer. pp. 114–115. ISBN 978-3-319-06790-2.